**Tiszanána Község Önkormányzata Képviselő-testületének 5/2018. (III.29.) önkormányzati rendelete:** A helyi adókról.

Tiszanána község Önkormányzatának Képviselő-testülete a helyi adókról szóló 1990. évi C. törvény (továbbiakban: Htv.) 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h.) pontjában, valamint Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 13. pontjában meghatározott feladatkörében eljárva a helyi adókról a következőket rendeli el.

**1. §**

Tiszanána község Önkormányzata (továbbiakban: Önkormányzat) illetékességi területén a következő helyi adókat vezeti be:

1. magánszemélyek kommunális adója,

2. építményadó,

3. helyi iparűzési adó,

4. idegenforgalmi adó.

**2. §**

Az Önkormányzat a beszedett adó összegéről és annak felhasználásáról évenként köteles a költségvetési beszámoló részeként a lakosságot tájékoztatni.

**Építményadó**

**Adókötelezettség**

**3. §**

Az adóköteles adótárgyak körét a Htv. 11. §-a szabályozza.

**Az adó alanya**

**4. §**

Az adó alanyát a Htv. 12. §-a szabályozza.

**Az adó alapja, mértéke**

**5. §**

(1) Az adó alapja az építmény m2 - ben számított hasznos alapterülete.

(2) Az adó évi mértéke bel – és külterületi adótárgyak esetében egyaránt **150 Ft/m2/év**

**Adómentesség**

**6. §**

(1) Mentes az adó alól a vállalkozónak nem minősülő magánszemély adóalany üzleti (vállalkozási) célra nem szolgáló lakása, illetőleg a gépjármű-tároló kivételével az egyéb nem lakás céljára szolgáló épülete, épületrésze.

1. Azon vagyontárgyak vonatkozásában, amelyet a tulajdonos önhibáján kívül nem tud
 hasznosítani, vagy rendeltetésszerűen használni.

**Magánszemélyek kommunális adója**

**Adókötelezettség**

**7. §**

Adókötelezettséget, az adótárgyak körét a Htv. 24.-25. §-a szabályozza.

**Az adó alanya**

**8. §**

Az adó alanyát a Htv. 24. §-a szabályozza.

**Az adó alapja, mértéke**

**9. §**

1. Az adó alapja az ingatlan tulajdonjoga, ingatlanhoz kapcsolódó vagyoni értékű jog,
 valamint az önkormányzat illetékességi területén nem magánszemély tulajdonában
 álló lakás bérleti joga.

(2) Az adó évi mértéke:1

 a)építményenként (lakástulajdon, lakásbérlemény) **10.500 Ft**

 b) beépítetlen belterületi telek **5.000 Ft**

**Adómentesség, kedvezmény**

**10. §**

(1) Lakás- és üdülőtulajdon esetén az adókötelezettség nem terjed ki:

1. az épülethez tartozó, következőkben felsorolt kiegészítő helyiségekre: tüzelőtér, tüzelőtároló, salaktároló, szárító, padlás, pince, szerszámtároló, lomtár, szín, fészer, pajta, árnyékszék, terményszárító, mosókonyha, nyári konyha, szeméttároló, istálló, ól, terménytároló.
2. szövetkezeti és társas lakóház esetén a közös használatú helyiségekre: lépcsőház, kerékpár-tároló, mosókonyha, szárító, szemétledobó, szeméttároló, pince, padlás, klubhelyiség, babakocsi-tároló.
3. Belterületi építmény, lakás tulajdonnal rendelkező, illetve ezeket terhelő vagyoni értékű jog jogosultja, amennyiben az építmény, lakóingatlan állandó lakásként funkcionál évente **4.000.-Ft** adókedvezményben részesül.

(2) Mentes az adó alól:

1. az ingatlan-nyilvántartási állapot szerint állattartásra, vagy növénytermesztésre szolgáló épület vagy az állattartáshoz, növény-termesztéshez kapcsolódó tároló épület (pl: istálló, üvegház, terménytároló, magtár, műtrágyatároló), feltéve, hogy az épületet az adóalany rendeltetésszerűen, állattartási, növénytermesztési tevékenységéhez kapcsolódóan használja;
2. az erdő művelési ágban nyilvántartott telek;
3. az épülethez, az épületnek nem minősülő építményhez, nyomvonal jellegű létesítményekhez tartozó - jogszabályban, vagy hatósági előírásban megállapított - védő (biztonsági) terület;
4. a szükséglakás;
5. külterületi beépítetlen telek

**Helyi iparűzési adó**

**Adókötelezettség, az adó mértéke**

**11. §**

(1) Az állandó jelleggel végzett iparűzési tevékenység esetén az adó évi mértéke: az adóalap **1,6 %-a.**

(2) A Htv. 37. § (2) bekezdés a) és b) pontjában meghatározott ideiglenes jellegű tevékenység-végzés után az adó mértéke naptári naponként **5.000 Ft.**

**Adómentesség, kedvezmény**

**12.§.**

1. Az önkormányzat képviselő-testülete a Htv. 39/C §.(4) bekezdésére figyelemmel

**mentességet** állapít meg.

**Idegenforgalmi adó**

**Az adó alapja, mértéke**

**13. §**

1. Az adó alapja a megkezdett vendég-éjszakák száma.
2. Az adó évi mértéke a 16. §- ban szabályozott adóalap után 300 Ft/vendégéjszaka.

**Adómentesség**

**14. §**

Mentes a Htv. 31. §-ban szabályozott adómentességeken felül a 70. életévét betöltött magánszemély.

**Záró rendelkezések**

**15. §**

1. Jelen rendelet a kihirdetését követő napon lép hatályba.

1. Hatályát veszti a helyi adókról szóló 15/2017.(XI.30.) önkormányzati rendelet.

A rendeletet Tiszanána község Önkormányzat képviselő-testülete 2018. március 29-én megtartott ülésén elfogadta.